open-index/open-wikipedia-markdown huggingface dataset:
Shkolla Normale Darulmualimin e Shkupit

300px|parapamje|Objekti i Shkollës Normale në Shkup në vitin 1928
300px|parapamje|Gërmadhat e Shkollës Normale Darulmualimin në Shkup
**Shkolla Normale Dar-ul Mualiminë** e Shkupit ( - "shtëpia e mësuesve") ka qenë një institucion arsimor dhe edukativ që ka funksionuar në Shkup, në fund të shekullit XIX dhe në fillim të shekullit XX. Mision primar i saj ka qenë përgatitja profesionale e mësimdhënësve.

## Historiku 
Shkolla e parë normale *Darulmualimin* në Perandorinë Osmane është themeluar më 16 mars të vitit 1848 në Stamboll ndërsa në vitin 1872 në gjithë territorin e Perandorisë Osmane vepronin 200 shkolla normale *darulmualimin*. 

Objektin e Shkollës Normale *Darulmualimin* në Shkup e kishte ndërtuar Hafiz Mehmet Pasha në vitet 20 të shekullit XIX. Fillimisht kishte funksionuar si një shkollë osmane e tipit Idadije e pastaj Gjimnaz ndërsa me kalimin e kohës riorganizohet si shkollë normale. Në *Darulmualimin* mësoheshin këto lëndë mësimore: pedagogjia, psikologjia, gjuhët orientale, frëngjishtja, gjimnastika, punëdore dhe këngë (muzikë). Mësimet në këtë institucion arsimor janë zhvilluar në gjuhën osmane. Vetëm në vitin 1910, në Shkollën Normale *Darulmualimin* të Shkupit si lëndë mësimore futet edhe gjuha shqipe. Po nga ky vit shkolla nxjerr edhe revistën e saj pedagogjike "Shkolla e Re" (*Jeni Mekteb*). Shkolla kishte edhe konviktin për nxënësit nga viset e largëta. Konvikti mbikëqyrej nga personeli i shkollës. Si mësimdhënës të kësaj shkolle kanë qenë: Ahmet Gashi, Salih Gjuka, Niman Ferizi, Sabri Xhemili, Mehmet Shekibi, etj. Nga dyert e kësaj shkolle dolën edhe emra të shquar mes të cilëve dallohen: Ibrahim Fehmiu, Ibrahim Kolçi, Sali Morina, Qazim Bakalli, Murat Gjakova, Isuf Puka, Avni Zajmi, Jonuz Blakçori, Sadi Pejani, Munush Shala, Ferid Imami, Sylejman Shala, etj.

## Shih edhe 
* Medreseja e Madhe e Shkupit
* Shkolla Normale "Zef Lush Marku" në Shkup

## Referime
Shkolla Normale e Shkupit

**Shkolla Normale e Shkupit** mund t`i referohet:

* Shkolla Normale Darulmualimin e Shkupit, si dhe
* Shkolla Normale "Zef Lush Marku" në Shkup.

## Shih edhe 
* Shkolla Normale e Elbasanit
* Shkolla Normale e Prishtinës
Gjimnazi „Zef Lush Marku“ - Shkup

**Gjimnazi "Zef Lush Marku"** ( maqedonisht: *СУ „Зеф Љуш Марку“ - Скопје)* është një institucion i arsimit të mesëm në qytetin e Shkupit, Komuna - Çair.

## Shih edhe 
* Shkupi
* Shkolla Normale "Zef Lush Marku" në Shkup

## Lidhje të jashtme 
* Gjimnazi Zef Lush Marku në Shkup (faqe zyrtare)
Netstal

**Netstal** është një ish-komunë në kantonin Glarus në Zvicër. Që nga janari 2001, Netstal është pjesë e komunës së Glarusit.

Netstal u përmend për herë të parë në vitin 1289.

## Demografia
Netstal ka një popullsi (sipas vitit 2010) prej 2,875 banorë. Sipas vitit 2007, 25.4% të popullsisë janë të huaj. Mbi 10 vite të fundit, popullsia u rrit në një shkalë prej 2.3%. Shumica e banorëve (sipas vitit 2000) flasin gjermanisht (79.9%), italishtja është gjuha e dytë më e folur ( 6.9%) dhe gjuha shqipe është e treta (4.1%).

Në zgjedhjet federale të vitit 2007, partia më e votuar ishte  was the SPSP e cila morri 50.8% të votave. Pjesa tjetër e votave shkuan partisë SVP me 39.7% të votave.

Netstal ka një shkallë të papunësisë prej 1.51%.

## Referime
All American

**All American** është një seri dramash televizive amerikane, e krijuar nga April Blair, e cila premierë në The CW më 10 tetor 2018. Seri është frymëzuar nga jeta e futbollistit profesionist Spencer Paysinger.

Në prill të vitit 2019, seria u rinovua për një sezon të dytë.

## Përmbledhje 
"Kur një lojtar futbolli në rritje i shkollës së mesme nga South LA është rekrutuar për të luajtur për Beverly Hills High, fitimet, humbjet dhe përpjekjet e dy familjeve nga botë shumë të ndryshme - Crenshaw dhe Beverly Hills - fillojnë të përplasen. lojtar Spencer Paysinger."

## Aktorët 
* Daniel Ezra si Spencer James
* Bre-Z si Tamia "Coop" Cooper
* Greta Onieogou si Layla Keating
* Samantha Logan si Olivia Baker
* Michael Evans Behling si Jordan Baker
* Cody Christian si Asher Adams
* Karimah Westbrook si Grace James
* Monet Mazur si Laura Fine-Baker
* Taye Diggs si Billy Baker
* Jalyn Hall si Dillon James

## Shih edhe 
* The CW

## Lidhje e jashtme 
* IMDb
Genci Mosho

**Genci Mosho** është një aktor i vjetër shqiptar.  Ai është njohur me se shumti nga filmi "Tomka dhe shokët e tij" ku ka pasur rolin e një fëmije mjaft mistrec.  Edhe për rolin e tij si Luani ne filmin "Pas gjurmëve". Tashme ai është drejtor i një shkolle 9-vjeçare në Tiranë.

## Referenca 
* Genci Mosho në IMDB
ERA – LGBTI Equal Rights Association for Western Balkans and Turkey

**ERA – LGBTI Equal Rights Association for Western Balkans and Turkey** është një shoqatë rajonale e organizatave LGBTI+ nga Ballkani Perëndimor dhe Turqia. Shoqata mbledh rreth 25 organizata anëtare që vijnë nga shtete të ndryshme të këtij rajoni si: Shqipëria, Bosnje-Hercegovinë, Kroaci, Maqedonia e Veriut, Kosovë, Mal i Zi , Serbi, Slloveni dhe Turqi.

## Historiku
*ERA-LGBTI Rights Association for Western Balkans and Turkey* është një shoqatë ombrellë për organizatat LGBTI+ në këtë rajon, e cila u themelua në 15 shtator 2015 nga 25 organizata anëtare. Këto organizata i dhanë mandatin shoqatës për të operuar në nivel kombëtar dhe ndërkombëtar. Zyrat e organizatës lokalizohen në Beograd, Serbi. 

### Misioni
Shoqata punon në promovimin dhe advokimin për të drejtat e njeriut të personave nga të gjitha orientimet seksuale, identitetet gjinore si dhe karakteristikat seksuale. ERA e realizon këtë qëllim përmes bashkëpunimit dhe pasurimit me materiale për rritjen e kapaciteteve të personave LGBT+ në vendt e Ballkanit Perëndimor si dhe Turqi. 

## Referime
Gjimnazi i Ulët

**Progjimnazi** ( + ) i njohur edhe si *Paragjimnazi, Gjimnazi i Ulët,* ose *Semimatura* ka qenë një institucion edukativ e arsimor i nivelit të mesëm i cili është paraqitur në shekullin XIX, fillimisht në Gjermani e pak më vonë edhe në disa vende tjera. Termi në fjalë, varësisht nga vendi kishte edhe kuptime të ndryshme. Në Kosovë menjëherë pas Luftës së Dytë Botërore me vendimin nr. 3466/3467 të datës 3.IX.1945 të Seksionit të Arsimit të Këshillit NacionalÇlirimtar për Kosovë vendoset që të suprimohen të gjitha shkollat qytetare dhe në vend të tyre të hapen progjimnazet. Në Progjimnaze janë mësuar këto lëndë mësimore: Gjuhë amtare, gjuhë joamtare, gjuhë e huaj, njohuri natyre e shoqërie, fizikë, kimi, biologji, matematikë, gjeografi, vizatim, amvisëri, fizkulturë, punëdore, këngë, bazat e arsimit të përgjithshëm teknik dhe bazat e moralit. Vijuesit e progjimnazeve quheshin semimaturantë. Progjimnazet në Kosovë kanë funksionuar deri në vitin 1955 kur me vendim të posaçëm janë suprimuar.

## Shih edhe 
* Gjimnazi
* Shkolla e mesme
Osman Mema

**Osman Mema** (lindur më 2 korrik 1939) ishte një ish futbollist profesionist shqiptar i cili luante si mesfushor mbrojtës. Ai është një nga lojtarët më të dekoruar në historinë e futbollit shqiptar, duke fituar kampionatin kombëtar tetë herë.

## Karriera me klube
Mema, ashtu si pjesa tjetër e të afërmve të tij, ishte një produkt i akademisë së 17 Nëntorit, duke u ngjitur në ekipin e parë në vitin 1958 pasi kishte fituar dy kampionate rresht me të rinjtë.

## Jeta personale
Osmani ishte pjesë e disnastisë Mema, familje e cila ndër vite ka nxjerrë futbollistë me cilësi. Vëllezërit e tij Haxhi dhe Ali, si dhe nipërit e tij Sulejman dhe Ardian, të cilët janë respektivisht fëmijët e Haxhiut dhe Aliut, ishin futbollistë dhe të gjithë kan luajtur për Tiranën. Ardiani aktualisht është trajner i ekipit.

Vite pas mbylljes së karrierës si futbollist, ai u arrestua edhe nga regjimi komunist.

## Referime 
## Lidhje të jashtme
*Profili te Football Database
Nelo Drizari

**Zenel Hysen Sulaj** i njohur si **Nelo Drizari** (Drizar, 10 janar 1902 - Karmel, Ca 18 shtator 1978) ka qenë gazetar shqiptaro-amerikan. Gazetar, letrar, piktor, ligjërues i gjuhës dhe i letërsisë shqipe në universitetet amerikane. Folës dhe shefi i parë i seksionit shqip në radio "Zëri i Amerikës".

## Biografia 
U lind në Drizar të Mallakastrës më 1902, i biri i Hysen Sulës dhe Irenè Metohasanajt. Kur ishte 14 vjeç shkoi drejt Amerikës me të vëllanë.

## Referime
Instituti

**Instituti** ( *"objekt"* ose "zakon", nga *instituere* që do të thotë "ndërtoj", "krijoj", "ngris" ose "edukoj")  është një lloj enti organizativ i krijuar për një qëllim të caktuar. Institutet shpesh janë organizata hulumtuese ( institucione kërkimore ) të krijuara për të bërë kërkime mbi tema specifike.  Një institut mund të jetë gjithashtu një organizim profesional ose në kuadër të arsimit të të rriturve. 

Në disa vende, institutet mund të jenë pjesë e një universiteti ose institucioni tjetër të arsimit të lartë, qoftë si një grup departamentesh ose si një institucion arsimor autonom pa një status tradicional universitar. 

Në disa vende, si p.sh. Koreja e Jugut dhe Japonia, shkollat private nganjëherë njihen si institute, dhe jo shkolla.  Në Spanjë, zakonisht shkollat e mesme quhen institute. 

## Shih edhe  
* Institucioni
* Instituti Firdeusi
* Instituti i Folklorit
* Instituti i Agrokulturës
* Instituti i Lartë Pedagogjik
* Instituti i Historisë - Prishtinë
* Instituti Pedagogjik i Kosovës
* Instituti i Studimeve Pedagogjike

## Referime
Shkolla e lartë

**Shkolla e Lartë** është një institucion i arsimit të lartë krahas me kolegjet dhe politeknikumet. Shkollat e larta mund të jenë publike ose private, dhe ato ndryshojnë në mënyrën e themelimit. Shkollat e larta publike vendosen me dekret qeveritar, ndërsa shkollat e larta private themelohen nga një vendim i themeluesit, në përputhje me rregulloret që kanë të bëjnë me themelimin e institucioneve.

Shkollat e larta shpesh kanë një orientim më praktik dhe profesional krahasuar me universitetet, duke u fokusuar në përgatitjen e studentëve për tregun e punës në fusha të caktuara. Programet e tyre zakonisht janë më të shkurtra dhe të strukturuara për të dhënë aftësi të drejtpërdrejta, si në teknologji, ekonomi, pedagogji apo art. Kjo i bën shkollat e larta një alternativë të vlefshme për ata që kërkojnë formim të specializuar pa kaluar në studime të gjata universitare, duke kontribuar në diversitetin e sistemit të arsimit të lartë.

Shkollat e larta në disa vende janë relativisht të ndryshme nga universitetet, sepse themelimi i një universiteti rregullohet me ligj dhe çka është më e rëndësishme, universitetet mund të krijojnë institucione të tjera të arsimit të lartë (fakultete, akademi artistike, departamente etj.), ndërsa shkollat e larta nuk munden. Shkollat e larta si institucione të arsimit të lartë e kryejnë veprimtarinë e tyre duke u bazuar në një leje të lëshuar nga ministria përkatëse. 

## Shih edhe 
* Shkolla e Lartë Josip Broz Tito
* Shkolla e lartë tregtare e Lajpcigut
* Shkolla e Lartë Teknike në Mitrovicë
* Shkolla e Lartë Pedagogjike në Prishtinë

## Referime
Ruzhdia

**Ruzhdia** ose **Ryzhdije** ishte një shkollë e mesme osmane (progjimnaz osman) në kohën e Perandorisë Osmane e cila ka vepruar në gjysmën e dytë të shekullit XIX. Këto institucione arsimore ishin themeluar me Ligjin e Arsimit të vitit 1869, të kohës së Tanzimatit.
[parapamje|Shkolla e pare shqiptare në Perandorinë Osmane: [Mejtepi Ruzhdije në Gjakovë)]]

Ryzhdijet në thelb ishin shkolla laike shtetërore. Kurrikula e saj mësimore përfshinte njohuri elementare fetare islame, gjuhët orientale, matematikë, gjeografi dhe histori. Diku, mësohej edhe gjuha frënge (frëngjishtja). Varësisht nga vendi se ku vepronin si lëndë mësimore mund të mësohej edhe gjuha shqipe, bosnjane, kroate, serbe, maqedonase, etj. Kohëzgjatja e mësimeve në këtë institucion arsimor ishte katër vjeçare. Pas përfundimit të saj, të diplomuarit mund të punonin si nëpunës ose zyrtarë të ulët ose të vazhdonin shkollimin. 

Në Perandorinë Osmane, këto institucione financoheshin nga fondi shkollor i Vilajetit *("mearif sanduk")*. 

## Shih edhe 
* Ndërtesa e shkollës së mesme Ryzhdie në  Prizren
* Medreseja
* Edukimi dhe arsimi në Perandorinë Osmane

## Referime
Sibjan-mejtepi

**Sibjan mejtebi** ishte një shkollë fillore fetare myslimane e cila ka vepruar në kohën e Perandorisë Osmane e në disa vende ballkanike ka funksionuar deri në kohën e Luftës së Dytë Botërore.  Në këto shkolla nxënësit mësonin njohuri elementare fetare islame, shkrim-leximin dhe pak aritmetikë, ndërsa mbretëronte të mësuarit mekanik dhe memorizimi (të mësuarit përmendësh). Në mësimdhënien e këtyre shkollave theksi vihej në ritualin fetar duke u mbështetur në tekste nga Kurani të cilat përdoreshin në lutje, etika islame, e kështu me radhë. Ato nuk ishin një organizim i rregulltë shkollor.  

## Burime
Mejtepi

[parapamje|200x200px| Dijetari dhe studenti në Mejtepin [Perandoria Osmane|Osman]]
**Mejtepi** ( *Maktab* ose persisht: *Maktabkhaneh*, transliterimet tjera përfshijnë *makteb,* *mekteb,* *mektep,* *maqtab),* gjithashtu e quajnë edhe **Meqteb** d.m.th. vendi ku shkruajnë (arabisht: *Kuttab* ose *Kottāb*) , "shkolla". Meqteb është një fjalë arabe që ka kuptim të dyfishtë: kuptimi i parë ishte emërtim i shkollës kurse kuptimi i dytë në rastet më të shpeshta kishte domethënien e shkollës fillore myslimane. Megjithëse është përdor kryesisht për mësimin e fëmijëve të vegjël në lexim, shkrim, gramatikë dhe mësime elementare islame të tilla si Qira'at (recitimi Kur'anor), gjithashtu mund të mësoheshin edhe lëndë të tjera praktike dhe teorike. Deri në shekullin XX, *mejtepet* ishin institucione mbizotëruese të arsimit masiv në pjesën më të madhe të botës islame. 

Në përdorimin e sotëm në arabisht, *maktab* do të thotë "zyrë" ndërsa *maktabah* do të thotë "bibliotekë" ose "(vend) studimi" ndërsa *kuttāb* është një fjalë në shumës që do të thotë "libra".  

## Shiko gjithashtu 
* Mejtepi Mylkie
* Sibjan-mejtepi
* Ryzhdije

## Referime
Zavije

[parapamje| Një zavie pranë murit të qytetit të Kairouan në [Tunizia|Tunizi në fillim të shekullit XX.]]
**Zavia** (Arabisht:*zāwiyah*; "kënd" ose "mesxhid i vogël", faltore a tempull fetar) është një institucion fetar në botën islame. Termi në fjalë në disa vende të botës islame si p.sh. në vendet e Magrebit dhe Afrikën Perëndimore, përdoret edhe në formën e sinonimit e madje korrespondon me termin e Lindjes *Medrese*.  

## Shiko gjithashtu 
* Medreseja

## Referimet
Anxhelo Koçi

**Anxhelo Koçi** është muzikant, tekstshkrues dhe këngëtar shqiptar.

## Sinopsi 
Anxhelo Koçi u lind më 25 dhjetor 1992, në Greqi, Athinë. Anxhelo ka marrë pjesë në disa kompeticione muzikore, ku është vlerësuar edhe me çmime.
## Fëmijëria dhe studimet 
Fëmijërinë e ka kaluar në Tiranë, Shqipëri. Po ashtu edhe vitet e adoleshencës i ka kaluar në Tiranë, ku jeton aktualisht. Anxhelo Koçi ka studiuar tek Akademia e Arteve për Piano.
## Karriera 
Kur ishte adoleshent, Anxhelo ka marrë pjesë në një konkurs prestigjoz për të rinj siç ishte “Star Academy”. Aty ai tregoi sesa i talentuar ishte në kërcim dhe në muzikë. Anxhelo doli nga ky kompeticion, duke fituar çmimin e parë si dhe u vlerësua me performancën më të mirë.
Në moshën 17-vjeçare ai mori pjesë në një nga festivalet më të mëdha televizive shqiptare në festivalin “Kënga Magjike”.
Anxhelo aty u përfaqësua me knëgën e titulluar “Si Melodi”, një bashkëpunim me reperin e njohur shqiptar Big Basta. Ato u vlerësuan në festival me çmimin kënga më e mirë “Hip Hop and R&B”.
Në moshën 19 vjeçare ai mori pjesë në një tjetër festival të rëndësishëm. Anxhelo konkuroi në festivalin “Top Fest” dhe kënga me të cilën perfomoi titullohej “Fame”. Në këtë kompeticioni, sërish Anxhelo u vlerësua me çmimin "Best Hip-Hop & R & B".
## Diskografia 
Në moshën 21 vjeç, Anxhelo bëri këngën e tij të parë të quajtur "Bëhu e imja", këngë të cilën e kompozoi vetë.
Ai filloi gjithashtu të shkruante tekstet në moshën 22 vjeçare, ndërkohë që thotë se të qenit në një studio muzikore i dha atij frymëzim për të bërë më shumë, pasi filloi të shkruante edhe tekste muzikore.
Në karrierën e tij deri më tani ai ka pasur rastin të bëjë katër bashkëpunime, ku të katër këto bashkëpunimet kanë rezultuar të jenë të suksesshme.
Shtëpia e tij diskografike “Headline Records” u hap për herë të parë në 2015.

## Hobe dhe pasione 
Ai thotë se pasionin për muzikën e ka pasur që kur ka lindur, por në moshën 13-vjeçare ai filloi duke dëgjuar idhujt e tij të muzikës si Michele Jackson, Chris Brown, Tray Songz, dhe Usher.
Kur ishte vetëm 7 vjeç, Anxhelo ishte pjesë e një ekipi futbolli, i cili më vonë u bë dhe një prej hobeve të tij. 
Ai gjithashtu pëlqen të udhëtojë, ndërkohë që i pëlqen të mësojë dhe të frymzohet nga ajo që bota ka për të ofruar.
Këngët e preferuar të Anxhelos quhen "You are not alone", nga Michael Jackson. Gjithashtu ai ka pasion muzikën R & B.
## Lidhje të jashtme 
Profili zyrtar ne Instgram 
Profili zyrtar ne Facebook
Kanali ne YouTube

## Referime 
* “Sa her e don”, pyesin Stresi, Anxhelo Koçi dhe Flor Bana në këngën e re
* Stresi ft. Anxhelo Koci & Flor Bana - Sa her e don
* Anxhelo Koçi_TopWards
* Anxhelo Koci
* E mbani mend Anxhelon e “Top Fest 12”, me “Te dua si je” një prej këngëve më “cool” të “Top Festit Të Fundit”
* BIG BASTA FT ANGELO - SI MELODI
Gjimnazi i Shturmit

parapamje| Gjimnazi i Shturmit.
**Gjimnazi i Shturmit** është një shkollë protestante private në Strasburg, dedikuar për nxënësit nga viti i tretë i arsimit të mesëm deri në bachelor. 

Shkolla, e cila ishte paraardhëse e Universitetit të Strasburgut, u themelua në vitin 1538 nga humanisti Johannes Sturm, vetëm një vit pasi ai kishte ardhur në qytet.  Në mars të vitit 1538, këshilltari kryesor i qytetit të Strasburgut, Jakob Sturm von Sturmeck, i kërkoi Jean Johan Sturmit të riorganizonte arsimin në qytet.   Në mars të vitit 1538 Johannes Jean Sturm botoi traktatin e tij 'De literarum ludis recte aperiendis liber' për të justifikuar krijimin e një shkolle unike në Strasburg.  

Në vitin 2005 shkolla u bashkua me shkollën Lucie-Berger, nën emrin 'Pôle éducatif Jan Amos Komenski ', duke bërë të mundur që shkolla të zgjeronte edhe më shumë gamën e saj të përfshirjes mësimore duke filluar nga kopshti si institucion parashollor e deri në nivelin bachelor dhe duke e bërë atë institucionin më të madh arsimor privat protestant në Francë. 

## Shih edhe 
* Johannes Sturm

## Referime
Arsimi formal

**Arsimi formal** është arsimi që zakonisht ofrohet nga mësimdhënësit e trajnuar në mënyrë sistematike në shkollë, arsim të lartë ose universitet .  Është një nga tre format e mësimit siç përcaktohet nga OECD, të tjerët janë të arsimi informal, që zakonisht zhvillohet natyrshëm dhe në mënyrë spontane si pjesë e ndonjë aktiviteti tjetër dhe arsimi joformal, i cili përfshin të gjitha format tjera, siç është mësimi sportiv i ofruar nga instruktorë të patrajnuar dhe pa ndonjë kurrikulë formale.   Më tutje arsimi formal përfshin mësimin që zhvillohet në një ambient të caktuar dhe strukturuar (psh. në një institucion arsimor apo aftësues, trajnues apo në punë) dhe është i dizajnuar në mënyrë të qartë si mësim (në aspektin e qëllimeve, kohës apo resurseve). Nga pikëpamja e nxënësit, mësimi formal është i qëllimshëm. Ai në mënyrë tipike shpie në validim dhe certifikim. 

Arsimi formal është arsimi i institucionalizuar, i qëllimshëm dhe i planifikuar nga organizata publike dhe/ose organizata private të akredituara për këtë qëllim që së bashku përbëjnë sistemin arsimor formal të një vendi. Sipas përkufizimit, programet e arsimit formal dhe certifikatat përkatëse njihen zyrtarisht.

Komponenti kryesor i arsimit formal është arsimi fillestar, i përcaktuar siç është ai i destinuar për fëmijët, adoleshentët dhe të rinjtë përpara përfshirjes së tyre në tregun e punës dhe që përbëhet nga programe arsimore me kohë të plotë, të integruara në itinerare të vazhdueshme dhe të mësuara nga subjektet specifike për këtë lloj arsimi. Ai përfshin gjithashtu arsimin e destinuar për çdo moshë, në të cilin përmbajtja e programeve ose certifikatat që rezultojnë janë ekuivalente me ato të arsimit fillestar.

## Shiko gjithashtu 
* Arsimi 
* Arsimi informal 
* Arsimi joformal 

## Referime
FC Barcelona C

**Futbol Club Barcelona "C"** ishte një klub futbolli spanjoll që falimentoi më 2 korrik 2007. Ajo ishte ekipi i të rinjëve i FC Barcelonës dhe zhvillonte ndeshjet si vendas në Mini Estadi.

Klubi u themelua në vitin 1969 si *Barcelona Amateur* dhe mori emrin *FC Barcelona C* në vitin 1993. Ndryshe nga liga anglez, ekipet e të rinjëve të klubeve spanjolle nuk luajnë në liga të veçanta por janë në të njëjtën piramidë me ekipet kryesore. Megjithatë, ekipet e të rinjëve nuk mund të luajnë në një ligë me ekipet kryesore.

FC Barcelona C luajti për herë të fundit në divizionin e katërt. Ata nuk mund të luanin në divizionin e tretë për shkak se Barcelona B luante atje. Presidenti i klubit Joan Laporta vendosi të shkrinte ekipin që do të luante në *Primera Catalana* për sezonin 2007–08 pasi ekipi B ra në divizionin e katërt.

## Trofe
* **Kupa Katalunja**: 1984
* **Tercera División**: 1983–84, 1986–87, 1997–98

### Sezon pas sezoni
|valign="top" width=0%|

|}
----
* **5** sezone në *Segunda División B*
* **25** sezone në *Tercera División*

## Skuadra në sezonin 2006–07
## Lojtarë të shquar
*  Marc Bernaus
*  Lionel Messi
*  Franck Songo'o
*  Moha
*  Mikel Arteta
*  Sergio Busquets
*  Sergio García
*  Jordi Gómez
*  Toni Jiménez
*  Javi Moreno
*  Fernando Navarro
*  Carles Puyol
*  Pepe Reina
*  Francisco Rufete
*  Pedro Rodríguez
*  Roberto Trashorras
*  Joan Verdú
*  Víctor Valdés

## Referime 
## Lidhje të jashtme
*Uebfaqja zyrtare
Mësimi informal

**Mësimi informal** përfshinë çdo lloj mësimi që nuk bëhet në mënyrë formale ose joformale, të tilla si mësimi i vetëdrejtuar ose të mësuarit nga përvoja. Mësimi informal është i organizuar ndryshe nga mësimi formal dhe joformal, sepse nuk ka një objektiv të caktuar në aspektin e rezultateve të të nxënit dhe nuk është kurrë i qëllimshëm nga pikëpamja e nxënësit.  Për të gjithë nxënësit kjo përfshin ndërtimin heuristik të gjuhës, socializimin, enkulturimin dhe lojën.  Mësimi joformal është një fenomen i përhapur dhe i vazhdueshëm i të mësuarit nëpërmjet pjesëmarrjes ose mësimit përmes krijimit të njohurive, në kontrast me pikëpamjen tradicionale të mësimit të përqendruar tek mësuesit nëpërmjet përvetësimit të njohurive.  Mësimi informal është gjithashtu mësim që rezulton nga aktivitetet ditore të lidhura me punën, familjen ose kohën e lirë. Si i tillë ai nuk është i autorizuar ose strukturuar në aspektin e qëllimeve, kohës ose përkrahjes mësimore. Në shumicën e rasteve, mësimi informal është i paqëllimshëm nga perspektiva e kandidatit. Rezultatet mësimore informale zakonisht nuk shpiejnë në certifikim por mund të validohen dhe certifikohen në kuadër të skemës së njohjes së mësimit paraprak. Mësimi informal referohet edhe si mësim praktik (eksperimental), plotësues apo i rastësishëm. 

## Shiko gjithashtu 
* Mësimi
* Arsimi 
* Arsimi formal
* Arsimi informal
* Arsimi joformal

## Referime
Andrea Topia II

**Andrea Thopia** (lat. *Andrea Thopia*; pas 1479) ka qenë një fisnik arbër i shekullit të 15-të, në zotërimet e të cilit përfshihej Skuria (midis Durrësit dhe asaj që do të bëhej Tirana e sotme), anëtar i familjes Topia dhe njëri prej themeluesve të Lidhjes së Lezhës . 

## Familja 
Andrea ishte nipi i Karl Topisë. Kishte dy djem, Karl Muzakën me Komninin dhe ishte biri i Niketë Topisë që vdiq më 1414/1415 

## Kryengritja e viteve 1432-1436 
Pas Betejës së Savrës më 1385, Arbëria hyri nën ndikimin e fortë osman dhe shkallë-shkallë pjesa më e madhe e territorit të saj u aneksua nga Perandoria Osmane brenda një njësie administrative të ndarë: : Sanxhaku Arvanid. Andrea ngriti krye ndaj osmanëve më 1432 dhe mundi një njësi të vogël ushtarake osmane në malet e Shqipërisë Qendrore. Fitorja e tij frymëzoi krerët e tjerë në Shqipëri, veçanërisht Gjergj Arianitin, për t'u rebeluar kundër osmanëve. 

## Lidhja e Lezhës 
Së bashku me nipin e tij, Tanushin, Andrea si zot i Skurisë mori pjesë në themelimin e Lidhjes së Lezhës dhe aleancën ushtarake që e pasoi me anëtarë të tjerë si Lekë Zaharinë, Pjetër Spanin, Lekë Dushmanin, Gjergj Arianitin, Teodor Muzakën, Stefan Cërnojeviçin dhe vartësit e tyre. 

Sipas Gjon Muzakës, Andrea Topia ishte ndër anëtarët e  Lidhje që jetuan edhe pas rënies së Shkodrës në duart osmane më 1479. 

## Në letërsi 
Shkrimtari italo-arbëresh Jeronim de Rada i kushtoi veprën e tij të vitit 1839 *Këngët e Historisë Arbërore të Serafina Thopisë, Gruaja e Princit Nikollë Dukagjini* ( ) në dashurinë e papërmbushur të Serafina Thopisë dhe Bosdare Stresës (një Romeo dhe Xhulieta Shqiptare). Serafina, që ishte e bija e Andrea Topisë në këtë këngë, flijoi dashurinë e saj për në Bozhidarin dhe u martua me Nikollën Dukagjini për të ndihmuar bashkimin e Arbërisë Jugore dhe Veriore për të luftuar kundër osmanëve. 

## Referime 

### Literatura 
*  
*
Aggius

**Aggius** (*Àggju*) është një komunë në Itali në provincën Sasarit, në rajonin Sardenja. Ka sipërfaqe prej 86.31&nbsp;km², dhe gjendet në lartësi mbidetare 514&nbsp;m. Deri më 2016, kishte një popullsi prej 1.504 banorë.

## Referime
## Lidhje të jashtme
*
Tanush Topia II

220px|thumb|Tanush Topia

**Tanush Topia** (, v. 1467) ishte një fisnik shqiptar dhe një nga bashkëpunëtorët më të ngushtë të Gjergj Kastrioti Skënderbeu.

Tanush Topia ishte me prejardhje nga Familja Topia e cila u konvertua prej Krishterimit Ortodoks në Katolicizëm. Në vitin 1444, së bashku me xhaxhain e tij Andrea Topia, ai mori pjesë në themelimin e Lidhjes së Lezhës, aleanca ushtarake të udhëhequr nga Skënderbeu.Ai ishte një komandant i këmbësorisë së Lidhjes së Lezhës, dhe garnizoni i tij u bë i famshëm për rezistencën e tyre gjatë Rrethimit të dytë të Krujës. Pas këtij rrethimi ai nuk është përmendur më në burimet historike, dhe disa mendojnë se ai mund të jetë vrarë në fund të kësaj beteje ose vdiq shpejt pas mbarimit të saj. Ai ishte një komandant i aftë dhe besnikëria e tij ndaj Skënderbeut ishte e palëkundur dhe kjo ishte arsyeja pse ai ishte emëruar në atë pozitë delikate.

## Referime
Aglientu

**Aglientu** (''Santu Francìscu di l'Aglièntu'') është komunë e Italisë në Provinca e Sasarit, në rajonin Sardenja. Ka sipërfaqe prej 148.19&nbsp;km², dhe gjendet në lartësi mbidetare 420&nbsp;m. Deri më 2016, kishte një popullsi prej 1.171 banorë.

## Referime
## Projekte të tjera
*
Provinca e Sasarit

**Provinca e Sasarit** është një provincë e rajonit Sardenjë, në Itali. Ka një popullsi prej 491.884 (31-7-2018) banorësh dhe një sipërfaqe prej 7.692 km². Dendësia e popullsisë është 63,95 banorë/km². Kryeqëndra e provincës është qyteti i Sasarit. 

## Referime
Bolotana

**Bolotana** (*Olòthene, Bolòtzana*) është komunë e Italisë në Provinca e Nuoros, në rajonin Sardenja. Ka sipërfaqe prej 108.44&nbsp;km², dhe gjendet në lartësi mbidetare 472&nbsp;m. Deri më 2016, kishte një popullsi prej 2.618 banorë.

## Referime
## Projekte të tjera
*
Bleach: The DiamondDust Rebellion

**Bleach: The DiamondDust Rebellion** (劇場版BLEACH The DiamondDust Rebellion もう一つの氷輪丸 *Gekijōban Burīchi Za Daiyamondo Dasuto Reberion Mō Hitotsu no Hyōrinmaru*, Bleach the Movie: The Diamond Dust Rebellion, Another Hyōrinmaru) është filmi i dytë i animes *Bleach*, me regji të Noriyuki Abe. Promovimi i filmit është bërë në anime dhe manga. Në anime, nga epizodi 151-154, fragmenti i filmit është shfaqur në fund të epizodit. Në manga, autori Tite Kubo publikoi një kapitull special që fokusonte të kaluarën e Hitsugayës, për të prmovuar filmin.

## Përmbledhja
Një objekt i njohur si "Vula e Mbretit" është vjedhur gjatë transportit nga Shoqata e Shpirtërave nga një korrës i shpirtërave (Shinigami) i paidentifikuar dhe dy Arrancar që i ngjan vajzave që kontrollojnë zjarrin dhe vetëtimat. Gjatë sulmit, Tõshirõ Hitsugaya godet dhe duket se e njeh korrësin e shpirtërave, i cili menjëherë e godet atë në stomak. Në mes të betejës, Hitsugaya braktis postin e tij për ta ndjekur atë dhe e lë skuadrën e tij për të mbrojtur veten. Pas betejës, Shoqata e Shpirtërave dyshon Hitsuguya për tradhti dhe urdhëron kapjen e tij të menjëhershme. I tërë skuadra e 10-të pastaj vendoset në arrest shtëpiak, në të cilën kohë ata mund të mendojnë nëse ndarja duhet të hiqet. Me gjithë Shoqatën e Shpirtërave në kërkim të Hitsugaya, Ichigo Kurosaki si një korrës i shpirtërave në patrullë pengon aksidentalisht kapitenen e skuadës së dytë Suì-Fēng ndërsa po kryen një hetim të vendit të transportit. Suì-Fēng e informon atë për ngjarjet që po ndodhin në Shoqatën e Shpirtërave dhe shpërndan kido përreth tyre. Ndërsa Suì-Fēng zhduket me ekuipazhin e saj, Toshiro e bën praninë e tij të njohur dhe kalon përpara Ichigo dhe Uryu. Zgjimi në rezidencën e Kurosaki, Toshiro refuzon të shpjegojë se çfarë po ndodh. Në mes të diskutimit të tyre, Ichigo është sulmuar nga dy arrancar para se të mund ta detyrojë çështjen më shumë. Toshiro shpëton, vazhdon të shmangë kapjen. Megjithatë, gjërat bëhen më keq kur vjedhësi, i identifikuar si ish-korrës i shpirtërave Sojiro Kusaka gjithashtu përdor Hyorinmaru, një shpatë identike me Hitsugaya dhe lufton me Shoqatën e Shpirtërave. Filmi mbaron me vdekjen e Kusakës nga Toshiro,

## Luajtën
## Referime
Shqipëria tjetër

“Shqipëria tjetër” emision i televizionit "Top Channel" me gazetar Marin Mema. Është një cikël reportazhesh përmes të cilëve synohet njohja e historisë së Shqipërisë.
Cuba Gooding Jr.

Cuba Micheal Jr. (lindur më 2 Janar,1968) është një aktor amerikan.Pas suksesit në filmin Boyz n the Hood (1991) në rolin e Tre Stylez,ai u shfaq në A Few Good Men (1992),The Tuskegee Airmen (1995), Outbreak (1995) dhe Jerry Maguire (1996), për të cilin fitoj çmimin si Aktori më i mirë në Rol Mbështetës.Ai mori më vonë vëmendje në rolet e tij si Carl Brashear ne filmin Men of Honor (2000) dhe në filmin e Micheal Bay së Luftës së Dytë Botërore Pearl Harbor me rolin e Doris Miller.Filma të tjerë të arrirë mund të përmëndim As Good as it Gets (1997), grupi farsë Rat Race (2001),American Gangster (2007),The Butler i Lee Daniels (2013), dhe Selma (2014),në rolin e avokatit të të drejtave civile Fred Gray.Në 2016-ën portretizoj O.J.Simpson në seritë dramë të FX,The People v O.J.Simpson:American Crime Story,dhe në sezonin e gjashtë të FX, American Horror Story, titruar Roanoke.

## Vitet e para
LinkedIn

**LinkedIn** (/lɪŋktˈɪn/) është një shërbim biznesi dhe punësimi që operon nëpërmjet internetit dhe aplikacioneve.  Themeluar më 28 dhjetor 2002 dhe i nisur më 5 maj 2003, përdoret kryesisht për komunikim profesional , duke bërë të mundur që punëdhënësit të postojnë vende të lira pune dhe punëkërkuesit të postojnë CV-të e tyre.  Që nga viti 2015, shumica e të ardhurave të kompanisë kanë ardhur nga shitja e informacioneve të anëtarëve të sajrekrutuesve dhe shitësve profesionist.  Që nga marsi i vitit 2019, LinkedIn kishte 610 milionë anëtarë të regjistruar në 200 vende të botës. 

LinkedIn bën të mundur që anëtarët (si punëmarrësit dhe punëdhënesit) të krijojnë profile dhe "lidhje" me njëri-tjetrin në një rrjet social në internet i cili mund të krijoj marrëdhënie profesionale reale.  Anëtarët mund të ftojnë cilindo (anëtar ekzistues ose jo) të lidhet me to.  Që nga dhjetori 2016 ajo ka qenë në pronësi të plotë të Microsoft. LinkedIn ka marr pjesë në International Safe Harbor Privacy Principles të BE- së.

## Referime
Fjalimi

**Fjalimi**, **të folurit** ose **ligjërimi** është përdorimi i zërit njerëzor si medium për gjuhën. Gjuha e folur kombinon tingujt e zanoreve dhe bashkëtingëlloreve për të formuar njësi kuptimi si fjalët, të cilat i përkasin leksikut të një gjuhe. Ekzistojnë shumë akte të ndryshme të të folurit të qëllimshëm, të tilla si informimi, deklarimi, pyetja, bindja, drejtimi; aktet mund të ndryshojnë në aspekte të ndryshme si shqiptimi, intonacioni, zhurma dhe tempo për të përcjellë kuptimin. Individët gjithashtu mund të komunikojnë pa dashje aspekte të pozicionit të tyre shoqëror përmes të folurit, të tilla si seksi, mosha, vendi i origjinës, gjendja fiziologjike dhe mendore, arsimi dhe përvojat.

Ndërsa normalisht përdoren për të lehtësuar komunikimin me të tjerët, njerëzit gjithashtu mund të përdorin të folurit pa qëllimin për të komunikuar. Megjithatë, të folurit mund të shprehë emocione ose dëshira; njerëzit flasin me veten ndonjëherë në akte që janë një zhvillim i asaj që disa psikologë (p.sh., Lev Vygotsky) kanë pohuar se është përdorimi i të folurit të heshtur në një monolog të brendshëm për të gjallëruar dhe organizuar njohjen, ndonjëherë në miratimin momental të një personi të dyfishtë si vetë-drejtim ndaj vetes sikur t'i drejtohesh një personi tjetër. Të folurit solo mund të përdoret për të mësuar përmendësh ose për të testuar memorizimin e gjërave, si dhe në lutje ose në meditim.

Hulumtuesit studiojnë shumë aspekte të ndryshme të të folurit: prodhimin e të folurit dhe perceptimin e tingujve të përdorur në një gjuhë, përsëritjen e të folurit, gabimet në të folur, aftësinë për të hartuar fjalët e dëgjuara të folura mbi vokalizimet e nevojshme për t'i rikrijuar ato, gjë që luan një rol kyç në zgjerimin e fjalorit të fëmijëve, dhe cilat zona të ndryshme të trurit të njeriut, të tilla si zona e Brocës dhe zona e Wernicke-s, qëndrojnë në themel të të folurit. Të folurit është objekt studimi për gjuhësinë, shkencën njohëse, studimet e komunikimit, psikologjinë, shkencën kompjuterike, patologjinë e të folurit, otorinolaringologjinë dhe akustikën. Të folurit krahasohet me gjuhën e shkruar, e cila mund të ndryshojë në fjalorin, sintaksën dhe fonetikën e saj nga gjuha e folur, një situatë e quajtur diglosia.

Origjina evolucionare e të folurit është subjekt debati dhe spekulimi. Ndërsa kafshët komunikojnë gjithashtu duke përdorur vokalizime, dhe majmunët e trajnuar si Washoe dhe Kanzi mund të përdorin gjuhë të thjeshtë shenjash, asnjë vokalizim i kafshëve nuk artikulohet fonetikisht dhe sintaksorisht, dhe nuk përbën të folur.

## Shih edhe 
* Fjala
* Gjuha

## Referime
Tritoni

Tritoni është sateliti më i madh natyror i planetit Neptuni, dhe hëna e parë Neptuniane që duhet zbuluar. Zbulimi u bë më 10 tetor 1846, nga astronomi anglez William Lassell. Është hera e vetme e madhe në Sistemin Diellor me një orbitë retrograde, një orbitë në drejtim të kundërt me rotacionin e planetit të tij. [2] [11] Në 2.710 kilometra (1.680 mi) [5] në diametër, është hëna e shtatë më e madhe në Sistemin Diellor, sateliti i vetëm i Neptunit masiv mjaftueshëm për të qenë në ekuilibrin hidrostatik dhe hënën e dytë më të madhe planetare në lidhje me atë primare, pas Hënës së Tokës. Për shkak të orbitës së saj retrogjene dhe përbërjes të ngjashme me Plutonin, Triton mendohet të ketë qenë një planet xhuxh i kapur nga rripin e Kuiperit.
Diskalkulia

**Diskalkulia**     paraqet vështirësi ose pengesa në kuptimin dhe mësimnxënien e aritmetikës, të tilla si vështirësi në kuptimin e numrave, pastaj vështirësi në operacionet numerike, kryerjen e llogaritjeve matematikore dhe mësimin e fakteve në matematikë. Në përgjithësi shihet si ekuivalent matematik ndaj disleksisë. 

Kjo mund të ndodhë në të gjithe njerëzit pa marrë parasysh gamën e IQ së tyre së bashku me vështirësitë në lidhje me kohën (orientimi kohor), matjen dhe arsyetimin hapësinor.    Vlerësimet e prevalencës së diskalkulisë variojnë në mes të 3 dhe 6% të popullsisë.   Diskalkulia gjithashtu është e shoqëruar edhe me sindromin Turner si dhe të atyre që kanë spina bifida. 

Paaftësitë matematikore mund të ndodhin si rezultat i disa llojeve të dëmtimeve të trurit, në të cilin rast termi i duhur do të ishte alkalkulia, për ta dalluar atë nga diskalkulia e cila zakonisht është me një prejardhje të lindur, gjenetike ose zhvillimore. 

## Shiko gjithashtu 
* Akalkulia
* Disleksia
* Disgrafia
* Hiperkalkulia

## Referime
TV OPOJA

**TV OPOJA** është televizion lokal nga Komuna e Dragashit (Sharrit), u themelua me 22 dhjetor 2014 e është televizioni i parë dhe i vetëm nga Komuna e Dragashit (Sharrit).

Ky medium u themelua nga një staf me grup-mosha të reja, të cilët morën përsipër rrugëtimin për të hapur një medium i cili kohë pas kohe do ti plotësoj të gjitha nevojat e mediumit në rajonin e Dragashit edhe më gjërë.

Një televizion, në fillim me paisje teknike tejet modeste, me investime tërësisht vetanake, për një kohë të shkurtër arriti në një shkallë lakmuese si medium lokal. Sot ky ku kanal transmetohët në më shumë se 30 platforma brenda Kosovës por edhe në diasporë.

Në kuadër të Televizionit Opoja një vit më pas pra në dhjetor të vitit 2015 u themelua edhe portali
informativ opoja.tv, portal ky i cili synon informimin e drejtë në kohë reale si dhe njëkohsisht promovimin e kësaj treve.

## Lidhje të jashtme 
* Uebfaqja Zyrtare
* Kanali në Youtube
*Faqja në Facebook
Keti Fetishi

**Keti Fetishi** (e lindur më 15 prill 1997) është një çikliste garash profesioniste shqiptare.   Ajo nënshkroi për të garuar për ekipin e grave UCI Conceria Zabri-Fanini për sezonin e vitit 2019 të çiklizmit të grave .  

## Referime
Disgrafia

**Disgrafia** është gjendje e cila shkakton probleme në të shprehurit me shkrim. Disgrafia nuk është rezultat i mungesës intelektuale, instruksioneve joadekuate ose përtacisë, por ajo është rezultat i ndryshueshmërisë së trurit gjatë përpunimit të informatave.  Disgrafia është një aftësi e kufizuar e transkriptimit, që do të thotë se është një çrregullim shkrimor që shoqërohet me shkrim dore të dëmtuar, kodim ortografik dhe sekuencat e gishtave (lëvizja e muskujve të kërkuar për të shkruar).  Disgrafia është një problem i shkaktuar nga truri dhe nuk vjen si rezultat i fëmijës i cili mund të jetë përtac. Edhe pse një numër i madh i njerëzve kanë shkrim të keq, disgrafia është një çrregullim më serioz. Në *Manualin Diagnostik dhe Statistikor të Çrregullimeve Mendore* (DSM-IV), disgrafia karakterizohet si një aftësi e kufizuar e të mësuarit në kategorinë e shprehjes me shkrim kur shkathtësia e shkrimit është më e ulët se ato që priten duke pasur parasysh moshën e një personi të matur përmes inteligjencës dhe arsimit të përshtatshëm për moshën.  

Për shumë fëmijë të diagnostikuar me disgrafi, mbajtja e lapsit apo radhitja e shkronjave në vijë të fletores është e vështirë. Një numër i konsiderushëm i tyre kanë probleme me gërmëzim dhe shprehjen e mendimeve në letër. 

## Shiko gjithashtu 
* Akalkulia
* Disleksia
* Diskalkulia
* Pedagogjia speciale

## Referime
Akalkulia

parapamje
**Akalkulia** është një dëmtim i fituar në të cilin njerëzit kanë vështirësi në kryerjen e detyrave të thjeshta matematikore, të tilla si mbledhja, zbritja, shumëzimi dhe madje thjesht duke mos qenë në gjendje të thonë se cili prej dy numrave është më i madh. Akalkulia dallohet nga diskalkulia në atë se akalkulia mund të fitohet gjatë jetës për shkak të dëmtimeve neurologjike të tilla si goditja, ndërsa diskalkulia është një çrregullim specifik zhvillimor i vërejtur së pari gjatë përvetësimit të njohurive matematikore. Emri vjen nga greqishtja "a" që do të thotë "jo" ose "nuk" dhe latinishtja "calculare", që do të thotë "të llogaritësh". 

## Shiko gjithashtu 
* Diskalkulia
* Disleksia
* Disgrafia
* Pedagogjia speciale

## Referimet
Logopedia

parapamje|Zonat e Vernikes dhe e Brocës
**Logopedia** është një fushë e cila praktikohet nga specialistë të quajtur logopedë, të cilët janë të aftë të vlerësojnë, diagnostikojnë dhe trajtojnë çrregullime të komunikimit, çrregullime konjitive, çrregullime të zërit dhe të gëlltitjes. 

## Përkufizimi 
Logopedia (terapia e të folurit) është një shkencë që merret me parandalimin, zbulimin, diagnostikimin dhe trajtimin e çrregullimeve të komunikimit njerëzor, e cila përfshin të gjitha proceset dhe funksionet që lidhen me artikulimin e të folurit, perceptimin dhe prodhimin e gjuhës gojore dhe të shkruar, si dhe format e komunikimit jo verbal (përkufizimi i Shoqatës Evropiane të Patologëve të të folurit dhe të gjuhës).

Logopedi është një ekspert i pavarur, veprimtaritë qendrore të të cilit kryhen në fushën e parandalimit, vlerësimit dhe ndërhyrjes në rastet e çrregullimeve të komunikimit njerëzor, trajtimin e tyre dhe kërkimin shkencor ( përkufizimi i Shoqatës Botërore të Patologëve të të folurit dhe të gjuhës - IALP), dhe logopedia është një profesion në zhvillim përgjatë linjave të shkencës së aplikuar dhe të pastër .

Ndryshe njihet edhe si patologjia e të folurit (ose patologjia e të folurit dhe gjuhës) dhe është një fushë ndërdisiplinare e psikologjisë, pediatrisë dhe shëndetësisë që zakonisht praktikohet nga një terapist i të folurit dhe gjuhës, ose më shkurtimisht "logoped". Patologjia e gjuhës dhe të folurit konsiderohet "një profesion i lidhur me shëndetin" së bashku me audioologjinë, optometrinë, terapinë okupacionale, psikologjinë e rehabilitimit, terapinë fizike, analizën e sjelljes dhe të tjera. Përveç kësaj, logopedia merret edhe me hulumtime të aplikuara dhe themelore në këtë fushë. 

Logopedët specializohen në vlerësimin, diagnostikimin dhe trajtimin e çrregullimeve të komunikimit (dëmtimet e të folurit dhe gjuhës), çrregullimet njohëse të komunikimit, çrregullimet e zërit dhe çrregullimet e gëlltitjes.  

Logopedët gjithashtu luajnë një rol të rëndësishëm në diagnostikimin dhe trajtimin e çrregullimit të spektrit të autizmit (shpesh në një ekip me pediatër dhe psikologë).

## Shih gjithashtu 
* Belbëzimi
* Disleksia
* Psikologjia
* Pedagogjia speciale

## Literatura 
* 
* 
* 
* 
## Referime
Dislalia

**Dislalia** do të thotë vështirësi në të folur për shkak të defekteve strukturore në organet e të folurit.  për shembull; sigmatizmi: i cili është shqiptim i gabuar i tingujve sibilant për shembull "Th" e shprehur si "S" dhe rotacizmi : në të cilën shkronja "R" shqiptohet si "I ose Y". Dislalia manifestohet në zëra të vështirë, të pasaktë ose të shtrembëruar për shkak të dëmtimit funksional ose organik të organeve të të folurit. Ajo nuk përfshin dëmtimin e të folurit për shkak të faktorëve neurologjik ose faktorëve të tjerë. 

## Shiko gjithashtu 
* Akalkulia  
* Diskalkulia 
* Disleksia 
* Disgrafia
* Dispraksia 
* Pedagogjia speciale

## Referime
Dispraksia

**Dispraksia** është një *çrregullim i zhvillimit të koordinimit*      e njohur gjithashtu edhe si *çrregullim i zhvillimit të koordinimit motorik*  *dispraksia zhvillimore* ose thjesht *dispraksia,*     është një çrregullim kronik neurologjik që fillon në fëmijëri. Gjithashtu dihet se ndikon në planifikimin e lëvizjeve dhe koordinimin si pasojë e mesazhit të trurit që nuk transmetohet saktë në trup.      Megjithatë, tek ky çrregullim vërehet se ka përparime të cilat shkojnë krahas me procesin e rritjes.  

## Shiko gjithashtu 
* Disleksia
* Akalkulia
* Diskalkulia
* Pedagogjia speciale

## Referime
Dita Botërore e Brajit

**Dita Botërore e Brajit** është një ditë ndërkombëtare e cila festohet më 4 janar të çdo viti. Kjo ditë është krijuar në vitin 2001 nga ana Unionit Botëror të të Verbërve për të festuar ditën e lindjes së Louis Braille më 4 janar 1809. Louis Braille njohet si shpikësi i Alfabetit të Brajit dedikuar personave të verbër dhe atyre me shikim të dëmtuar.

## Shih edhe 
* Louis Braille
* Alfabeti i Brajit
* Alfabeti shqiptar i Brajit

## Lidhje të jashtme 
* Faqe zyrtare e Ditës Botërore të Brajit
Yasak Elma (2018)

**Yasak Elma** (Shqip: *Mollë e Ndaluar*) është serial turk me skenar të Melis Civelek. Transmetimi i parë i serialit ishte më 19 mars 2018 në kanalin turk FOX.

## Përmbledhja
Zejnepe dhe Jëlldëz janë dy motra që jetojnë në Stamboll. Edhe pse ato janë motra, ato janë ndryshe nga njëra tjetra. Zejnepe punon si ndihmëse në një kompani. Kur kompania punon me një tjetër kompani, Zejnepe fillon të punon me një biznesmenë Alihan. Alihan është arrogantë, i pasur dhe nuk e ndalon veten duke i lënduar të tjerët. Në ditën e parë, Alihan dhe Zejnepe luftojnë me njërin-tjetrin. Alihan e pëlqen sjelljen e Zejnepes dhe fillon të shfaq ndjenja për të.

Në anën tjetër, Jëlldëz ka një ëndërr që të ketë jetë të pasur. Në mënyrë që të jetë afër njerëzve të pasur, ajo punon si kamariere në një restaurant të njohur. Ajo ka filluar të ketë një lidhje me një të pasur dhe dëshiron që të martohet me të që t'i largohet jetës me të ardhurat e ulët. Megjithatë, ajo kupton se i dashuri i saj nuk e ka ndonjë qëllim të martohet me të.

Jeta e Jëlldëzit ndryshon dramatikisht kur ajo merr një ofertë pune nga mbretëresha e shoqërisë së lartë, Ender. Ender është e martuar me një të pasur, Halit. Ajo është gruaja e tretë e Halitit dhe jeton së bashku me djalin e saj dhe me dy vajza (nga martesa e kaluar). Në sytë e njerëzve, Ender dhe Halit janë një çift i lumtur, por në realitet ata nuk e dojnë njërin-tjetrin dhe kanë konflikt gjatë gjithë kohës.

Ender dëshiron të divorcohet nga burri i saj, por pa humbur statusin e saj shoqëror dhe financiar. Ajo din se burri i saj është i mençur. Halit është divorcuar dy herë pas i dhënë grave të tyre ndonjë kompensim. Ender nuk dëshiron të ketë fatin si dy ish-gra të Halitit dhe për këtë arsye ajo bën një plan.

Sipas planit të Ender, ajo merr Jëlldëzin dhe e bën si ndihmëse të Halitit. Ajo bën atë që ta josh Halitin dhe të ketë lidhje romantike me të. Jëlldëzi pranon ofertën e Enderit, por edhe ajo ka planet e saja. Vendimi i saj nuk ndikon vetëm në jetën e saj, por edhe motrës së saj, Zejnepes.

Plani i Enderit dështon kur Haliti e kuptoi dëshirën e saj që të divorcohej. Pastaj Haliti u divorcua nga Enderi me konflikt, dhe u fejua me një vajzë që quhej Shahika. Enderi dhe Jëlldëzi u bënë bashkë që Haliti të ndahej nga Shahika dhe kështu u shkaktuan shumë probleme dhe vuajtje, Më pas Enderi dhe Jëlldëzi u hidhëruan me njëra - tjetrën dhe shkaku se mendonin se e kishin mashtruar njëra tjetrën. 

Ender, Jëlldëz dhe Shahika që të njejtën ditë planifikuan që të martoheshin me Halitin por Ender u martua me Halitin mirëpo Halit vdes si pasojë e rrëzimit nga shkallët dhe Shahika e josh Enderen duke menduar se Haliti është gjallë.

## Aktorët 
### Personazhet e përfunduar
## Transmetimi 
## Referime 
## Lidhje të jashtme
*Faqja Zyrtare
Ergys Sorra

**Ergys Sorra** (lindur më 23 korrik 1989) është një futbollist profesionist shqiptar i cili luan si sulmues.

Goli i tij i parë si profesionist erdhi më 16 maj të vitit të ardhshëm në javën e 32të të Kategorisë Superiore 2008–09 kundër rivalëve të qytetit Dinamo, duke i dhënë ekipit avantazhin 3–1 para se Elis Bakaj të ngushtonte shifrat për Dinamon në 3–2.

Sorra mbajti fanallën me numrin 11 për sezonin 2009–10, duke hequr numrin 18.

### Luftëtari
Më 18 korrik 2012, Sorra u bashkua me klubin në elitë Luftëtari në një marrëveshje një-vjeçare. Gjatë qëndrimit të tij të shkurtër në ekip, Sorra zhvilloi vetëm dy paraqitje, duke luajtur si titullar në të dyja ndeshjet e raudit të parë të kupës kundër Gramshit.

### Dinamo
Në janar 2013, Sorra u transferua te klubi tjetër kryeqytetas Dinamo.

### Rikthimi te Tirana
Në korrik 2013, Sorra u rikthye te Tirana.

Sorra u huazua te Dinamo për sezonin 2014–15. Gjatë sezonit, Sorra luajti nëntë ndeshje në kampionat dhe dy në kupë.

Sorra u regjistua si lojtar i Tiranës për sezonin 2015–16. Ai nuk zhvilloi asnjë ndeshje në kampionat dhe madje nuk faturoi edhe në stol gjatë atij sezoni.

## Karriera ndërkombëtare
Sorra filloi karrierën e tij ndërkombëtare në vitin 2005 kur ai u thirr në ekipin nën-17. Më vonë, në prill 2007, ai ishte pjesë e ekipit nën-19 me trajner Ramadan Shehun që luajti në Kupën e Sllovakisë 2007. Ai luajti në të treja ndeshjet kundër Sllovakisë, Kroacisë dhe Polonisë; Shqipëria i humbi i treja ndeshjet dhe dështoi të shënonte qoftë edhe një gol.

## Statistikat e karrierës
## Referime 
## Lidhje të jashtme
*Ergys Sorra – Rekordi në kompeticionet e UEFA-s
Kuvendi i Junikut (1912)

**Kuvendi i Junikut** u mbajt më 21-25 maj 1912 në Junik. Udhëheqësit e forcave kryengritëse ndien nevojën e bashkërendimit dhe organizimit të kryengritjes në shkallë kombëtare, prandaj i drejtuan një thirrje popullit shqiptar për tu bashkuar nën drejtimin e një komiteti të vetëm kombëtar. Ministri i brendshëm turk deklaroi në parlament se " kryengritësit shqiptarë po u krijonin udhëheqësve të tyre mundësinë për të mbajtur lirisht kuvendin në Junik". Kuvendi u mblodh në Junik më 21-25 maj 1912 me nismën e Hasan Prishtinës dhe në të morën pjesë 250 delegatë nga Vilajeti i Kosovës, sanxhakët e Dibrës, të Shkodrës dhe të Elbasanit. Falë përpjekjeve të Hasan Prishtinës, Bajram Currit dhe Isa Boletinit u paralizuan veprimet e elementëve turkomanë në radhët e lëvizjes. Shumica e pjesëmarrësve të Kuvendit vendosën të vazhdohej kryengritja e armatosur, kësodore u lidh besa dhe u vendos të ndërmerrej një kryengritje e përgjithshme.

Kuvendi miratoi programin politik i cili përmbante kërkesa për autonominë e Shqipërisë, vendosjen e administratës shqiptare, caktimin e gjuhës shqipe me alfabet kombëtar si gjuhë zyrtare, ngritjen e flamurit shqiptar në gjithë vendin dhe garancinë e Fuqive të Mëdha për plotësimin e këtyre kërkesave.

## Referime 
## Bibliografia 
*